**Alapszakok (BA): Menedzsment, Kereskedelem, turizmus és szolgáltatás gazdaságtan és Bank pénzügy**

**Az államvizsga megszervezésére és lebonyolítására vonatkozó módszertan a 2024-2025-ös tanévben**

Az alapszakos végzős hallgatók államvizsgája az Oktatási Minisztérium 6125/2016-os Rendeletének 13. és 18. pontja alapján két részből áll:

P1. Alapvető gazdasági és szakmai ismeretek elsajátításának értékelése (írásbeli vizsga)

P2. Az államvizsga dolgozat értékelése, bemutatása és megvédése

**P1. Az alapvető gazdasági és szakmai ismeretek elsajátításának értékelése az alábbi tantárgyak alapján történik:**

**Kereskedelem, turizmus és szolgáltatás gazdaságtan** szakon

1. Marketing -AT[[1]](#footnote-1)
2. Fogyasztói magatartás- SZT[[2]](#footnote-2)
3. Turizmus gazdasági műveletek technikái -SZT
4. Szálloda és vendéglő gazdálkodás- SZT

**Bank és pénzügy** szakon

1. Közpénzügyek -AT
2. Vállalati pénzügyek- SZT
3. Hitelintézetek műveletei- SZT
4. Pénzügyi piacok- SZT

**Menedzsment** szakon

1. Menedzsment-AT
2. Termelésmenedzsment- SZT
3. Stratégia menedzsment- SZT
4. Humánerőforrás menedzsment – SZT

Azalapvető gazdasági és szakmai ismeretek elsajátításának értékelése a Moodle platformon történik, időkorlátos teszttel, amely 50 kérdést (20 alapvető gazdasági ismeretekről és 10-10 szakismeretekről) fog tartalmazni. A javítókulcs pontosan jelöli a javítási kritériumokat, és minden esetben biztosítja az objektivitást.

**P2. Államvizsga dolgozat bemutatását és megvédését** az államvizsga bizottság minden egyes tagja 1és 10 közötti egész számokkal értékeli és ezek számtani átlagából két tizedes pontossággal kerekítés nélkül számítják ki a szakdolgozat érdemjegyet.

Az államvizsga jegy kiszámolása a két vizsgapróba (P1 és P2) számtani átlagaként történik, két tizedes pontossággal, kerekítés nélkül. Az államvizsga teljesítésének feltétele a 6,00-os osztályzat elérése, és mindenik vizsgarészben legalább az 5,00-ös osztályzat teljesítése.

A szakirodalom helyes használatáért, ennek pontos megjelöléséért a felelősség teljes mértékben a hallgatót terheli. Plágium (hivatkozás nélkül felhasznált szöveg) esetén az államvizsgára jelentkező végzős hallgató kizárásra kerül. A plágium ellenőrző szoftver által végzett jelentést a hallgató csatolja a leadandó dolgozatához, amelyet a témavezető tanár kézjegyével ellát. A hasonlósági index („similarity index”, „plagiarism”) nem haladhatja meg a 20%-t.

.

*A szabályzatot 2024. november 15-én jóváhagyta a Gazdaságtudományi Tanszék Tanácsa.*

*Dr. Veres Edit, tanszékvezető,*

*Dr. Fogarasi József, tanszékvezető-helyettes,*

*Dr. KulcsárEdina Éva, tudományos titkár*

Nagyvárad, 2024. november 15.

dr. Veres Edit

tanszékvezető

1. AT- alapozó tantárgy [↑](#footnote-ref-1)
2. SZT-szaktantárgy [↑](#footnote-ref-2)